phoneee/thai-legal-corpus huggingface dataset:
ประกาศกระทรวงอุตสาหกรรมฉบับที่ 4197 (พ.ศ. 2553)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง ยกเลิกมาตรฐานผลิตภัณฑ์อุตสาหกรรมบัตรชี้บ่งลักษณะเฉพาะตัว - บัตรวงจรรวมมีตัวสัมผัสเล่ม 3 สัญญาณอิเล็กทรอนิกส์และพิธีการส่งผ่านสัญญาณและกําหนดมาตรฐานผลิตภัณฑ์อุดสาหกรรมบัตรชี้บ่งลักษณะเฉพาะตัว - บัตรวงจรรวมเล่ม 3 บัตรมีตัวสัมผัส - การเชื่อมต่อทางไฟฟ้าและพิธีการส่งผ่านสัญญาณ---------------------------------อื่นๆ - โดยที่เป็นการสมควรปรับปรุงมาตรฐานผลิตภัณฑ์อุตสาหกรรม บัตรชี้บ่งลักษณะเฉพาะตัว - บัตรวงจรรวมมีตัวสัมผัส เล่ม 3 สัญญาณอิเล็กทรอนิกส์และพิธีการส่งผ่านสัญญาณ มาตรฐานเลขที่ มอก. 2532 - 2541 อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 รัฐมนตรีว่าการกระทรวงอุตสาหกรรมออกประกาศยกเลิกประกาศกระทรวงอุตสาหกรรม ฉบับที่ 2454 (พ.ศ. 2542) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. 2511 เรื่อง กําหนดมาตรฐานผลิตภัณฑ์อุตสาหกรรม บัตรชี้บ่งลักษณะเฉพาะตัว - บัตรวงจรรวมมีตัวสัมผัส เล่ม 3 สัญญาณอิเล็กทรอนิกส์และพิธีการส่งผ่านสัญญาณ ลงวันที่ 17 มิถุนายน พ.ศ. 2542 และออกประกาศกําหนดมาตรฐานผลิตภัณฑ์อุตสาหกรรม บัตรชี้บ่งลักษณะเฉพาะตัว - บัตรวงจรรวม เล่ม 3 บัตรมีตัวสัมผัส - การเชื่อมต่อทางไฟฟ้าและพิธีการส่งผ่านสัญญาณ มาตรฐานเลขที่ มอก. 1532 - 2552 ขึ้นใหม่ ดังมีรายละเอียดต่อท้ายประกาศนี้ ทั้งนี้ ให้มีผลตั้งแต่วันถัดจากวันที่ประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 11 มีนาคม พ.ศ. 2553 ชาญชัย ชัยรุ่งเรืองรัฐมนตรีว่าการกระทรวงอุตสาหกรรม
ประกาศสำนักนายกรัฐมนตรีประกาศสำนักนายกรัฐมนตรีเรื่อง กำหนดให้การเวนคืนอสังหาริมทรัพย์เพื่อขยายทางหลวงแผ่นดินหมายเลข๑๐๓๕ สายต่อเขตเทศบาลเมืองลำปางควบคุม- บรรจบทางหลวงแผ่นดินหมายเลข ๑๒๐(วังเหนือ)ตอนต่อเขตเทศบาลเมืองลำปางควบคุม - อำเภอแจ้ห่มเป็นกรณีที่มีความจำเป็นโดยเร่งด่วน-------------- ตามที่ได้ประกาศใช้บังคับพระราชกฤษฎีกากำหนดเขตที่ดินในบริเวณที่ที่จะเวนคืน เพื่อขยายทางหลวงแผ่นดินหมายเลข ๑๐๓๕สายต่อเขตเทศบาลเมืองลำปางควบคุม - บรรจบทางหลวงแผ่นดินหมายเลข ๑๒๐ (วังเหนือ)ตอนต่อเขตเทศบาลเมืองลำปางควบคุม - อำเภอแจ้ห่ม พ.ศ. ๒๕๔๑ ในท้องที่อำเภอเมืองลำปางและอำเภอแจ้ห่ม จังหวัดลำปาง แล้วนั้น อธิบดีกรมทางหลวงผู้เป็นเจ้าหน้าที่เวนคืนตามพระราชกฤษฎีกาดังกล่าวได้พิจารณาแล้วเห็นว่าการขยายทางหลวงแผ่นดินตอนดังกล่าวเป็นกรณีที่มีความจำเป็นโดยเร่งด่วน เพื่ออำนวยความสะดวกและความรวดเร็วแก่การจราจรและการขนส่งอันเป็นกิจการสาธารณูปโภคซึ่งหากการเวนคืนเนิ่นช้าไปจะเป็นอุปสรรคอย่างมากแก่การพัฒนาเศรษฐกิจและสังคม ดังนั้นอาศัยอำนาจตามความในมาตรา ๖๘ วรรคหนึ่ง แห่งพระราชบัญญัติทางหลวง พ.ศ. ๒๕๓๕ ประกอบกับมาตรา ๑๓ วรรคหนึ่งแห่งพระราชบัญญัติว่าด้วยการเวนคืนอสังหาริมทรัพย์ พ.ศ. ๒๕๓๐ คณะรัฐมนตรีโดยมติเมื่อวันที่ ๒๓กุมภาพันธ์ พ.ศ. ๒๕๔๒ จึงกำหนดให้การเวนคืนอสังหาริมทรัพย์เพื่อขยายทางหลวงแผ่นดินหมายเลข๑๐๓๕ สายต่อเขตเทศบาลเมืองลำปางควบคุม-บรรจบทางหลวงแผ่นดินหมายเลข ๑๒๐(วันเหนือ) ตอนต่อเขตเทศบาลเมืองลำปางควบคุม - อำเภอแจ้ห่มในท้องที่อำเภอเมืองลำปาง และอำเภอแจ้ห่ม จังหวัดลำปางตามพระราชกฤษฎีกากำหนดเขตที่ดินในบริเวณที่ที่จะเวนคืนเพื่อขยายทางหลวงแผ่นดินหมายเลข ๑๐๓๕ สายต่อเขตเทศบาลเมืองลำปางควบคุม -บรรจบทางหลวงแผ่นดินหมายเลข ๑๒๐ (วังเหนือ) ตอนต่อเขตเทศบาลเมืองลำปางควบคุม - อำเภอแจ้ห่มพ.ศ. ๒๕๔๑ เป็นกรณีที่มีความจำเป็นโดยเร่งด่วนเพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีอำนาจเข้าครอบครองหรือใช้อสังหาริมทรัพย์นั้นตามพระราชบัญญัติว่าด้วยการเวนคืนอสังหาริมทรัพย์ พ.ศ. ๒๕๓๐ ได้ ประกาศณ วันที่ ๒๖ พฤษภาคม พ.ศ. ๒๕๔๒ ชวย หลีกภัย นายกรัฐมนตรี[รก.๒๕๔๒/๔๖ง/๕/๑๐ มิถุนายน ๒๕๔๒] พรพิมล/พิมพ์ ๑๑ก.ค ๒๕๔๔
คำพิพากษาศาลฎีกาที่ 56991หลักกฎหมาย: ความว่า โจทก์ฎีกา ศาลชั้นต้นสั่งว่า คดีโจทก์ต้องห้ามฎีกาตามประมวลกฎหมายวิธีพิจารณาความอาญา มาตรา 220 จึงมีคำสั่งไม่รับฎีกาของโจทก์โจทก์เห็นว่า ฎีกาของโจทก์เป็นฎีกาในปัญหาข้อกฎหมายไม่ต้องห้ามฎีกา โปรดมีคำสั่งให้รับฎีกาของโจทก์ไว้พิจารณาพิพากษาต่อไปหมายเหตุ จำเลยได้รับสำเนาคำร้องแล้ว (อันดับ 41)โจทก์ฟ้องขอให้ลงโทษจำเลยตามประมวลกฎหมายอาญา มาตรา 177ศาลชั้นต้นพิพากษายกฟ้องศาลอุทธรณ์พิพากษายืนโจทก์ฎีกา ศาลชั้นต้นมีคำสั่งไม่รับฎีกา (อันดับ 38)โจทก์ฎีกาคำสั่งดังกล่าว (อันดับ 39)คำสั่งพิเคราะห์แล้ว เห็นว่า ถึงแม้ฎีกาของโจทก์จะเป็นฎีกาในปัญหาข้อกฎหมายก็ต้องห้ามมิให้ฎีกาตามประมวลกฎหมายวิธีพิจารณาความอาญา มาตรา 220ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลกฎหมายวิธีพิจารณาความอาญา (ฉบับที่ 17) พ.ศ. 2532มาตรา 13 ศาลชั้นต้นสั่งไม่รับฎีกาโจทก์ชอบแล้ว ให้ยกคำร้อง ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 2370/2535เรือตรีจำนวน เกตุหิรัญโจทก์นายพยุง ชูสง่าจำเลยเรือตรีจำนวน เกตุหิรัญ โจทก์ผู้ยื่นคำร้อง ป.วิ.อ. ม. 220ความว่า โจทก์ฎีกา ศาลชั้นต้นสั่งว่า คดีโจทก์ต้องห้ามฎีกาตามประมวลกฎหมายวิธีพิจารณาความอาญา มาตรา 220 จึงมีคำสั่งไม่รับฎีกาของโจทก์โจทก์เห็นว่า ฎีกาของโจทก์เป็นฎีกาในปัญหาข้อกฎหมายไม่ต้องห้ามฎีกา โปรดมีคำสั่งให้รับฎีกาของโจทก์ไว้พิจารณาพิพากษาต่อไปหมายเหตุ จำเลยได้รับสำเนาคำร้องแล้ว (อันดับ 41)โจทก์ฟ้องขอให้ลงโทษจำเลยตามประมวลกฎหมายอาญา มาตรา 177ศาลชั้นต้นพิพากษายกฟ้องศาลอุทธรณ์พิพากษายืนโจทก์ฎีกา ศาลชั้นต้นมีคำสั่งไม่รับฎีกา (อันดับ 38)โจทก์ฎีกาคำสั่งดังกล่าว (อันดับ 39)คำสั่งพิเคราะห์แล้ว เห็นว่า ถึงแม้ฎีกาของโจทก์จะเป็นฎีกาในปัญหาข้อกฎหมายก็ต้องห้ามมิให้ฎีกาตามประมวลกฎหมายวิธีพิจารณาความอาญา มาตรา 220ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลกฎหมายวิธีพิจารณาความอาญา (ฉบับที่ 17) พ.ศ. 2532มาตรา 13 ศาลชั้นต้นสั่งไม่รับฎีกาโจทก์ชอบแล้ว ให้ยกคำร้อง(ไพศาล รางชางกูร-วิทวัส อยู่วัฒนา-ประสิทธิ์ แสนศิริ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 2370/2535เรือตรีจำนวน เกตุหิรัญโจทก์นายพยุง ชูสง่าจำเลยเรือตรีจำนวน เกตุหิรัญ โจทก์ผู้ยื่นคำร้อง ป.วิ.อ. ม. 220ความว่า โจทก์ฎีกา ศาลชั้นต้นสั่งว่า คดีโจทก์ต้องห้ามฎีกาตามประมวลกฎหมายวิธีพิจารณาความอาญา มาตรา 220 จึงมีคำสั่งไม่รับฎีกาของโจทก์โจทก์เห็นว่า ฎีกาของโจทก์เป็นฎีกาในปัญหาข้อกฎหมายไม่ต้องห้ามฎีกา โปรดมีคำสั่งให้รับฎีกาของโจทก์ไว้พิจารณาพิพากษาต่อไปหมายเหตุ จำเลยได้รับสำเนาคำร้องแล้ว (อันดับ 41)โจทก์ฟ้องขอให้ลงโทษจำเลยตามประมวลกฎหมายอาญา มาตรา 177ศาลชั้นต้นพิพากษายกฟ้องศาลอุทธรณ์พิพากษายืนโจทก์ฎีกา ศาลชั้นต้นมีคำสั่งไม่รับฎีกา (อันดับ 38)โจทก์ฎีกาคำสั่งดังกล่าว (อันดับ 39)คำสั่งพิเคราะห์แล้ว เห็นว่า ถึงแม้ฎีกาของโจทก์จะเป็นฎีกาในปัญหาข้อกฎหมายก็ต้องห้ามมิให้ฎีกาตามประมวลกฎหมายวิธีพิจารณาความอาญา มาตรา 220ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลกฎหมายวิธีพิจารณาความอาญา (ฉบับที่ 17) พ.ศ. 2532มาตรา 13 ศาลชั้นต้นสั่งไม่รับฎีกาโจทก์ชอบแล้ว ให้ยกคำร้อง(ไพศาล รางชางกูร-วิทวัส อยู่วัฒนา-ประสิทธิ์ แสนศิริ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
พระราชกฤษฎีกากำหนดเขตที่ดินในบริเวณที่ที่จะเวนคืนในท้องที่ตำบลดอนยายหอมและตำบลถนนขาดอำเภอเมืองนครปฐมจังหวัดนครปฐมพ.ศ. ๒๕๕๙ ภูมิพลอดุลยเดชป.ร.ให้ไว้ ณ วันที่๒๔ มีนาคม พ.ศ. ๒๕๕๙เป็นปีที่ ๗๑ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดเขตที่ดินในบริเวณที่ที่จะเวนคืนในท้องที่ตำบลดอนยายหอมและตำบลถนนขาด อำเภอเมืองนครปฐม จังหวัดนครปฐม เพื่อสร้างทางหลวงชนบทสายเชื่อมระหว่างทางหลวงแผ่นดินหมายเลข ๓๗๕ กับทางหลวงชนบท นฐ. ๕๐๒๒อาศัยอำนาจตามความในมาตรา ๒๒ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช ๒๕๕๗กับมาตรา ๕ วรรคสาม และมาตรา ๖ แห่งพระราชบัญญัติว่าด้วยการเวนคืนอสังหาริมทรัพย์พ.ศ. ๒๕๓๐ ประกอบกับมาตรา ๖๘/๑ แห่งพระราชบัญญัติทางหลวง พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติทางหลวง(ฉบับที่ ๒) พ.ศ. ๒๕๔๙ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ดังต่อไปนี้มาตรา๑ พระราชกฤษฎีกานี้เรียกว่า พระราชกฤษฎีกากำหนดเขตที่ดินในบริเวณที่ที่จะเวนคืนในท้องที่ตำบลดอนยายหอม และตำบลถนนขาด อำเภอเมืองนครปฐม จังหวัดนครปฐม พ.ศ. ๒๕๕๙มาตรา๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา๓ พระราชกฤษฎีกานี้ให้ใช้บังคับได้มีกำหนดสี่ปีมาตรา๔ ที่ดินที่จะเวนคืนตามพระราชกฤษฎีกานี้มีวัตถุประสงค์เพื่อใช้ในการสร้างทางหลวงชนบทสายเชื่อมระหว่างทางหลวงแผ่นดินหมายเลข ๓๗๕ กับทางหลวงชนบท นฐ. ๕๐๒๒มาตรา ๕ ให้อธิบดีกรมทางหลวงชนบทเป็นเจ้าหน้าที่เวนคืนตามพระราชกฤษฎีกานี้มาตรา๖ เขตที่ดินในบริเวณที่ที่จะเวนคืนตามพระราชกฤษฎีกานี้อยู่ในท้องที่ตำบลดอนยายหอม และตำบลถนนขาดอำเภอเมืองนครปฐม จังหวัดนครปฐม มีส่วนแคบที่สุดสองร้อยเมตร และส่วนกว้างที่สุดห้าร้อยเมตร ทั้งนี้ภายในแนวเขตตามแผนที่ท้ายพระราชกฤษฎีกานี้มาตรา๗ ให้รัฐมนตรีว่าการกระทรวงคมนาคมรักษาการตามพระราชกฤษฎีกานี้ผู้รับสนองพระบรมราชโองการพลเอกประยุทธ์ จันทร์โอชานายกรัฐมนตรี[เอกสารแนบท้าย]๑. แผนที่ท้ายพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่ตำบลดอนยายหอม และตำบลถนนขาด อำเภอเมืองนครปฐม จังหวัดนครปฐม พ.ศ. ๒๕๕๙(ดูข้อมูลจากภาพกฎหมาย)หมายเหตุ:- เหตุผลในการประกาศใช้พระราชกฤษฎีกาฉบับนี้ คือ เนื่องจากมีความจำเป็นต้องสร้างทางหลวงชนบทสายเชื่อมระหว่างทางหลวงแผ่นดินหมายเลข ๓๗๕ กับทางหลวงชนบท นฐ. ๕๐๒๒ในท้องที่ตำบลดอนยายหอม และตำบลถนนขาด อำเภอเมืองนครปฐม จังหวัดนครปฐมเพื่ออำนวยความสะดวกและความรวดเร็วแก่การจราจรและการขนส่งอันเป็นกิจการสาธารณูปโภคสมควรกำหนดเขตที่ดินในบริเวณที่ที่จะเวนคืนในท้องที่ดังกล่าว เพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีสิทธิเข้าไปทำการสำรวจและเพื่อทราบข้อเท็จจริงเกี่ยวกับอสังหาริมทรัพย์ที่จะต้องเวนคืนที่แน่นอนจึงจำเป็นต้องตราพระราชกฤษฎีกานี้ปริยานุช/จัดทำ๔ เมษายน๒๕๕๙ชวัลพร/ตรวจ๔เมษายน ๒๕๕๙อุไลพร/สลิลลา/ปรับปรุง๒๑ มิถุนายน๒๕๖๒อนุกูล/ตรวจ๔ ธันวาคม ๒๕๖๒[๑]ราชกิจจานุเบกษา เล่ม ๑๓๓/ตอนที่ ๒๙ ก/หน้า ๑๐/๓๐ มีนาคม ๒๕๕๙
คําสั่งกรมสรรพากรที่ ท.ป. 157/2550เรื่อง กําหนดสถานที่รับแบบแสดงรายการ และรับชําระเงินภาษีอากรตามประมวลรัษฎากร--------------------------------------------เพื่ออํานวยความสะดวกแก่ผู้เสียภาษีอากรและให้การบริหารการจัดเก็บภาษีอากรตามประมวลรัษฎากรมีประสิทธิภาพ อาศัยอํานาจตามความในมาตรา 11 แห่งประมวลรัษฎากรอธิบดีกรมสรรพากร จึงมีคําสั่งดังต่อไปนี้ข้อ ๑ ให้ธนาคารกรุงไทย จํากัด (มหาชน) และสาขาของธนาคาร เป็นสถานที่รับแบบแสดงรายการและรับชําระเงินภาษีอากร สําหรับผู้มีหน้าที่เสียภาษีเงินได้บุคคลธรรมดา ตามแบบภ.ง.ด.90 และ ภ.ง.ด.91 และถ้ามีภาษีต้องเสียให้ชําระทั้งหมดในคราวเดียวกันด้วยข้อ ๒ ให้พนักงานธนาคารซึ่งได้รับมอบหมายจากธนาคารเป็น "เจ้าหน้าที่รับชําระเงินภาษีอากร" เพื่อรับชําระเงินภาษีอากรตามข้อ 1ข้อ ๓ การเสียภาษีอากรตามคําสั่งนี้ ให้ถือว่าเป็นการสมบูรณ์เมื่อได้รับใบเสร็จรับเงินซึ่ง "เจ้าหน้าที่รับชําระเงินภาษีอากร" ตามข้อ 2 ได้ลงลายมือชื่อรับเงินแล้วข้อ ๔ คําสั่งนี้ให้ใช้บังคับสําหรับการรับแบบแสดงรายการและรับชําระเงินภาษีเงินได้บุคคลธรรมดาตามประมวลรัษฎากร ตั้งแต่วันที่ 3 มกราคม พ.ศ. 2550 ถึงวันที่ 2 เมษายน พ.ศ. 2550ผู้มีอํานาจลงนาม - สั่ง ณ วันที่ 12 มกราคม พ.ศ. 2550 ไพฑูรย์ พงษ์เกษร(นางไพฑูรย์ พงษ์เกษร)รองอธิบดี รักษาราชการแทนอธิบดีกรมสรรพากร
ประกาศคณะกรรมการควบคุมการขนส่งทางบกกลางประกาศคณะกรรมการควบคุมการขนส่งทางบกกลางฉบับที่ ๒๐๑๓(พ.ศ. ๒๕๕๔)เรื่อง กำหนด(ปรับปรุง) เส้นทางสำหรับการขนส่งประจำทางด้วยรถโดยสารหมวด ๓ สายที่๑๘๕ กำแพงเพชร-พิจิตร[๑] ตามที่ได้มีประกาศคณะกรรมการควบคุมการขนส่งทางบกกลาง ฉบับที่ ๒๕๖(พ.ศ. ๒๕๒๗) ประกาศ ณ วันที่ ๓๑ มกราคม ๒๕๒๗ กำหนด (ปรับปรุง)รายละเอียดเส้นทางสำหรับการขนส่งประจำทางด้วยรถโดยสาร หมวด ๓ สายที่ ๑๘๕กำแพงเพชร-พิจิตร ให้มีรายละเอียดเส้นทางแยกเข้าหมู่บ้าน รวม ๙ ช่วง นั้นคณะกรรมการควบคุมการขนส่งทางบกกลางได้พิจารณาเห็นสมควรให้ปรับปรุงเส้นทางดังกล่าวอาศัยอำนาจตามความในมาตรา ๑๙ (๒) แห่งพระราชบัญญัติการขนส่งทางบกพ.ศ. ๒๕๒๒ ประกอบกับมติคณะกรรมการควบคุมการขนส่งทางบกกลาง ในการประชุมครั้งที่๒/๒๕๕๔ เมื่อวันที่ ๑ กุมภาพันธ์ ๒๕๕๔ จึงให้กำหนด (ปรับปรุง)เส้นทางสำหรับการขนส่งประจำทางด้วยรถโดยสาร หมวด ๓ สายที่ ๑๘๕ กำแพงเพชร-พิจิตรโดยยกเลิกรายละเอียดเส้นทางแยกช่วง จำนวน ๕ ช่วง คือ ช่วงกำแพงเพชร-บ้านบ่อตาโพช่วงกำแพงเพชร-บ้านเกาะสิงห์โต ช่วงกำแพงเพชร-บ้านห้วยโค้ง ช่วงกำแพงเพชร-บ้านหนองทองและช่วงกำแพงเพชร-บ้านทุ่งทอง โดยให้ใช้รายละเอียดเส้นทาง ดังต่อไปนี้สายที่ ๑๘๕ กำแพงเพชร-พิจิตรเริ่มต้นจากสถานีขนส่งผู้โดยสารจังหวัดกำแพงเพชรไปตามทางหลวงแผ่นดินหมายเลข ๑๑๕ ถึงทางแยกเข้าอำเภอไทรงามแยกขวาไปตามทางหลวงท้องถิ่น หมายเลข อบจ.กพ ๑๐๖๑ ผ่านอำเภอไทรงามไปตามทางหลวงชนบทหมายเลข กพ ๓๐๐๖ แยกขวาไปตามทางหลวงแผ่นดินหมายเลข ๑๑๕ผ่านบ้านบึงบัว บ้านปลวกสูง อำเภอสามง่าม ไปสุดเส้นทาง ณสถานที่จอดรถโดยสารประจำทางจังหวัดพิจิตรช่วงกำแพงเพชร-บ้านดงกระทิง-ลานกระบือเริ่มต้นจากสถานีขนส่งผู้โดยสารจังหวัดกำแพงเพชร ไปตามทางหลวงแผ่นดินหมายเลข ๑๑๕ผ่านบ้านหนองกรด บ้านบ่อเงิน บ้านสระแก้ว บ้านหนองเต่า บ้านบ่อทอง บ้านสระเตยบ้านป่าถั่ว บ้านทุ่งมหาชัย บ้านวังพิกุล แยกอำเภอไทรงาม ถึงบ้านดงกระทิง แยกซ้ายไปตามทางหลวงท้องถิ่นผ่านบ้านดงอีบุก บ้านปรือพันไถ บ้านเกศกาสร ไปสุดเส้นทาง ณ สถานที่จอดรถโดยสารประจำทางอำเภอลานกระบือช่วงกำแพงเพชร-บ้านวังพิกุล-บ้านหนองละมั่งทองเริ่มต้นจากสถานีขนส่งผู้โดยสารจังหวัดกำแพงเพชร ไปตามทางหลวงแผ่นดินหมายเลข ๑๑๕ผ่านบ้านหนองกรด บ้านบ่อเงิน บ้านสระแก้ว บ้านหนองเต่า บ้านบ่อทอง บ้านสระเตยบ้านป่าถั่ว บ้านทุ่งมหาชัย ถึงบ้านวังพิกุล แยกซ้ายไปตามทางหลวงแผ่นดินหมายเลข๑๒๗๘ ผ่านบ้านบ่อแร่ บ้านอินทรานุสรณ์ ถึงอำเภอลานกระบือแยกซ้ายไปตามทางหลวงแผ่นดินหมายเลข ๑๐๖๕ แยกขวาไปตามทางหลวงท้องถิ่นผ่านบ้านวงฆ้อง บ้านเด่นพระ ไปสุดเส้นทาง ณสถานที่จอดรถโดยสารประจำทางบ้านหนองละมั่งทองช่วงกำแพงเพชร-บ้านโพธิ์สวัสดิ์เริ่มต้นจากสถานีขนส่งผู้โดยสารจังหวัดกำแพงเพชร ไปตามทางหลวงแผ่นดินหมายเลข ๑๑๕ผ่านบ้านหนองกรด บ้านบ่อเงิน บ้านสระแก้ว บ้าน กม.๑๑ แยกซ้ายไปตามทางหลวงท้องถิ่นไปสุดเส้นทาง ณ สถานที่จอดรถโดยสารประจำทางบ้านโพธิ์สวัสดิ์ช่วงกำแพงเพชร-บ้านหนองโสนเริ่มต้นจากสถานีขนส่งผู้โดยสารจังหวัดกำแพงเพชร ไปตามทางหลวงแผ่นดินหมายเลข ๑๑๕ผ่านบ้านหนองกรด บ้านบ่อเงิน บ้านสระแก้ว บ้าน กม.๑๑ บ้านหนองเต่าแยกซ้ายไปตามถนนชนบทหมายเลข กพ ๓๐๑๑ ผ่านบ้านหนองหญ้าปล้อง ไปสุดเส้นทาง ณ สถานที่จอดรถโดยสารประจำทางบ้านหนองโสนประกาศณ วันที่ ๒๔ มีนาคม พ.ศ. ๒๕๕๔ศรศักดิ์แสนสมบัติรองปลัดกระทรวงคมนาคมหัวหน้ากลุ่มภารกิจด้านการขนส่งประธานกรรมการควบคุมการขนส่งทางบกกลางปริยานุช/ผู้จัดทำ๑ สิงหาคม ๒๕๕๔ณัฐวดี/ตรวจ๑ สิงหาคม ๒๕๕๔[๑] ราชกิจจานุเบกษาเล่ม ๑๒๘/ตอนที่ ๙๖ ง/หน้า ๑๘๔/๗ กรกฎาคม ๒๕๕๔
ประกาศคณะกรรมการประมงประจำจังหวัดสุรินทร์เรื่องกำหนดเขตเพาะเลี้ยงสัตว์น้ำสำหรับกิจการการเพาะเลี้ยงสัตว์น้ำควบคุมประเภทการเพาะเลี้ยงจระเข้ (ฉบับที่ ๒)พ.ศ. ๒๕๖๐ อาศัยอำนาจตามความในมาตรา๒๘ วรรคหนึ่ง (๓) แห่งพระราชกำหนดการประมง พ.ศ. ๒๕๕๘ คณะกรรมการประมงประจำจังหวัดสุรินทร์ออกประกาศไว้ดังต่อไปนี้ข้อ๑ ให้เพิ่มความต่อไปนี้เป็น (๘) - (๑๔)ของข้อ ๑ ของประกาศคณะกรรมการประมงประจำจังหวัดสุรินทร์ เรื่องกำหนดเขตเพาะเลี้ยงสัตว์น้ำสำหรับกิจการการเพาะเลี้ยงสัตว์น้ำควบคุม ประเภทการเพาะเลี้ยงจระเข้ พ.ศ. ๒๕๕๙ ลงวันที่ ๒๗ ตุลาคม พ.ศ. ๒๕๕๙(๘) เขตท้องที่หมู่ที่ ๒ ตำบลประทัดบุ อำเภอปราสาท จังหวัดสุรินทร์(๙)เขตท้องที่หมู่ที่ ๑๐ ตำบลเมืองที อำเภอเมืองสุรินทร์ จังหวัดสุรินทร์(๑๐)เขตท้องที่หมู่ที่ ๑๒ ตำบลเมืองลีง อำเภอจอมพระ จังหวัดสุรินทร์(๑๑)เขตท้องที่หมู่ที่ ๒ ตำบลนาบัว อำเภอเมืองสุรินทร์ จังหวัดสุรินทร์(๑๒)เขตท้องที่หมู่ที่ ๕ ตำบลยะวึก อำเภอชุมพลบุรี จังหวัดสุรินทร์(๑๓)เขตท้องที่หมู่ที่ ๑๑ ตำบลระเวียง อำเภอโนนนารายณ์ จังหวัดสุรินทร์(๑๔)เขตท้องที่หมู่ที่ ๙ ตำบลเมืองบัว อำเภอชุมพลบุรี จังหวัดสุรินทร์ข้อ๒[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศณ วันที่ ๑๔ พฤศจิกายน พ.ศ. ๒๕๖๐อรรถพร สิงหวิชัยผู้ว่าราชการจังหวัดสุรินทร์ประธานกรรมการประมงประจำจังหวัดสุรินทร์ภวรรณตรี/จัดทำ๑๑มกราคม ๒๕๖๑พิมพ์มาดา/ตรวจ๑๑ กุมภาพันธ์๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๓ ง/หน้า ๒๑/๕ มกราคม๒๕๖๑
ระเบียบองค์การบริหารส่วนตำบลพะเนาระเบียบองค์การบริหารส่วนตำบลพะเนาว่าด้วยการรักษาความเป็นระเบียบเรียบร้อยและความปลอดภัยในการให้ประชาชนเข้าตรวจดูข้อมูลข่าวสารพ.ศ.๒๕๕๐ อาศัยอำนาจตามความในมาตรา ๙ แห่งพระราชบัญญัติข้อมูลข่าวสารของราชการพ.ศ. ๒๕๔๐ และข้อ ๔ แห่งประกาศคณะกรรมการข้อมูลข่าวสารของราชการลงวันที่ ๒๔ กุมภาพันธ์พ.ศ. ๒๕๔๑ เรื่อง หลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูองค์การบริหารส่วนตำบลพะเนาจึงวางระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบองค์การบริหารส่วนตำบลพะเนาว่าด้วยการรักษาความเป็นระเบียบเรียบร้อยและความปลอดภัยในการให้ประชาชนเข้าตรวจดูข้อมูลข่าวสารพ.ศ. ๒๕๕๐ข้อ ๒[๑]ระเบียบนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปข้อ ๓ให้นายกองค์การบริการส่วนตำบลพะเนา รักษาการตามระเบียบนี้และให้มีอำนาจออกประกาศหรือคำสั่งเพื่อประโยชน์ในการปฏิบัติตามระเบียบนี้ในกรณีที่มีปัญหาหรืออุปสรรคในการปฏิบัติตามระเบียบนี้ให้นายกองค์การบริหารส่วนตำบลพะเนามีอำนาจวินิจฉัยสั่งการตามที่เห็นสมควรข้อ ๔ให้ประชาชนเข้าตรวจดู ศึกษา ค้นคว้า ข้อมูลข่าวสารของราชการได้ณ ศูนย์ข้อมูลข่าวสารขององค์การบริหารส่วนตำบลพะเนา ซึ่งตั้งอยู่ที่อาคาร องค์การบริหารส่วนตำบลพะเนาเลขที่ ๑๐๙ หมู่ที่ ๗ ถนนเพชรมาตุคลา ตำบลพะเนา อำเภอเมือง จังหวัดนครราชสีมา หมายเลขโทรศัพท์๐-๔๔๒๒-๐๑๕๕-๖ ในวันและเวลาราชการข้อ ๕ประชาชนผู้ขอเข้าตรวจดูข้อมูลข่าวสารต้องแต่งกายสุภาพหรือตามความนิยมของท้องถิ่นข้อ ๖ห้ามนำอาวุธเข้าไปในศูนย์ข้อมูลข่าวสารข้อ ๗ห้ามนำอาหารหรือเครื่องดื่มมึนเมาเพื่อรับประทานหรือดื่มในศูนย์ข้อมูลข่าวสารข้อ ๘ห้ามนำสัตว์เลี้ยงเข้าไปในศูนย์ข้อมูลข่าวสารข้อ ๙การใช้สถานที่ ต้องเคารพสถานที่ ไม่ส่งเสียงดังจนเป็นการรบกวนผู้อื่นและต้องรักษาความเป็นระเบียบเรียบร้อยข้อ ๑๐ประชาชนผู้ขอเข้าตรวจ ศึกษา ค้นคว้า ต้องลงทะเบียนในสมุดทะเบียนที่ศูนย์ข้อมูลข่าวสารจัดไว้ข้อ ๑๑การตรวจ ค้นคว้า ศึกษา ข้อมูลข่าวสารใดพึงใช้ความระมัดระวังและรักษาเยี่ยงวิญญูชนข้อ ๑๒เมื่อตรวจค้นคว้า ศึกษา เสร็จสิ้นแล้วให้นำไปคืนแก่เจ้าหน้าที่ประจำศูนย์ข้อมูลข่าวสารข้อ ๑๓ห้ามนำข้อมูลข่าวสารใดออกนอกศูนย์ข้อมูลข่าวสารเว้นแต่ได้รับอนุญาตข้อ ๑๔ผู้ใดประมาทเลินเล่อหรือจงใจทำให้ข้อมูลข่าวสารใดชำรุดเสียหาย สูญหายต้องรับผิดชอบชดใช้ค่าเสียหายหรืออาจถูกฟ้องร้องได้ข้อ ๑๕ผู้ใดไม่ปฏิบัติตามระเบียบนี้ ผู้รับผิดชอบดูแลศูนย์ข้อมูลข่าวสารสามารถแจ้งให้ผู้นั้นออกจากศูนย์ข้อมูลข่าวสารด้วยวิธีการอันสมควรประกาศณ วันที่ ๒๑ มีนาคม พ.ศ. ๒๕๕๐เหลือเพ็ชร์รามนายกองค์การบริหารส่วนตำบลพะเนาวัชศักดิ์/ผู้จัดทำ๑๙กันยายน ๒๕๕๐[๑]ราชกิจจานุเบกษา เล่ม ๑๒๔/ตอนพิเศษ ๑๑๑ ง/หน้า ๑๖๙/๗ กันยายน ๒๕๕๐
พระราชกฤษฎีกาพระราชกฤษฎีกาเปลี่ยนแปลงเขตอำนาจศาลแขวงพระนครเหนือกับกำหนดเขตอำนาจและวันเปิดทำการของศาลแขวงดอนเมืองในกรุงเทพมหานครพ.ศ. ๒๕๕๗ ภูมิพลอดุลยเดชป.ร.ให้ไว้ ณวันที่ ๔ เมษายน พ.ศ. ๒๕๕๗เป็นปีที่ ๖๙ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรเปลี่ยนแปลงเขตอำนาจศาลแขวงพระนครเหนือกับกำหนดเขตอำนาจและวันเปิดทำการของศาลแขวงดอนเมืองในกรุงเทพมหานครอาศัยอำนาจตามความในมาตรา ๑๘๗ ของรัฐธรรมนูญแห่งราชอาณาจักรไทยและมาตรา ๓ วรรคหนึ่งและวรรคสามแห่งพระราชบัญญัติจัดตั้งศาลแขวงและวิธีพิจารณาความอาญาในศาลแขวง พ.ศ. ๒๔๙๙จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาเปลี่ยนแปลงเขตอำนาจศาลแขวงพระนครเหนือกับกำหนดเขตอำนาจและวันเปิดทำการของศาลแขวงดอนเมือง ในกรุงเทพมหานคร พ.ศ. ๒๕๕๗มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้ศาลแขวงพระนครเหนือ มีเขตอำนาจในเขตจตุจักร เขตดินแดง เขตบางกะปิ เขตบางซื่อเขตบึงกุ่ม เขตลาดพร้าวเฉพาะในแขวงลาดพร้าว เขตวังทองหลาง และเขตห้วยขวางมาตรา ๔ในกรุงเทพมหานครให้มีศาลแขวงเพิ่มขึ้นอีกหนึ่งศาล คือ ศาลแขวงดอนเมือง มีเขตอำนาจในเขตดอนเมืองเขตบางเขนเฉพาะในแขวงอนุสาวรีย์ เขตสายไหมเฉพาะในแขวงคลองถนน และเขตหลักสี่มาตรา ๕ให้เปิดทำการศาลแขวงดอนเมืองตั้งแต่วันที่ ๑ เมษายน พ.ศ. ๒๕๕๗ เป็นต้นไปมาตรา ๖ในระหว่างที่ยังมิได้เปิดทำการศาลแขวงดอนเมืองตามมาตรา ๕ให้ศาลแขวงพระนครเหนือมีเขตอำนาจตลอดถึงเขตอำนาจของศาลแขวงดอนเมืองด้วยมาตรา ๗บรรดาคดีของท้องที่เขตดอนเมือง เขตบางเขนเฉพาะในแขวงอนุสาวรีย์ เขตสายไหมเฉพาะในแขวงคลองถนนและเขตหลักสี่ซึ่งค้างพิจารณาอยู่ในศาลแขวงพระนครเหนือในวันเปิดทำการศาลแขวงดอนเมืองตามมาตรา ๕ให้คงพิจารณาพิพากษาต่อไปในศาลแขวงพระนครเหนือบรรดาคดีของท้องที่ตามที่กำหนดไว้ในวรรคหนึ่งซึ่งอยู่ระหว่างที่ศาลแขวงพระนครเหนือมีคำสั่งให้ผัดฟ้องหรือให้ขังผู้ต้องหาไว้ระหว่างสอบสวนแล้วแต่กรณี ในวันเปิดทำการศาลแขวงดอนเมืองให้ศาลแขวงพระนครเหนือมีอำนาจพิจารณาเกี่ยวกับการผัดฟ้องหรือขังระหว่างสอบสวนนั้นต่อไปมาตรา ๘ให้ประธานศาลฎีการักษาการตามพระราชกฤษฎีกานี้ผู้รับสนองพระบรมราชโองการยิ่งลักษณ์ ชินวัตรนายกรัฐมนตรีหมายเหตุ:- เหตุผลในการประกาศใช้พระราชกฤษฎีกาฉบับนี้ คือโดยที่ประชาชนในกรุงเทพมหานครมีจำนวนมากขึ้นและมีคดีความเข้ามาสู่การพิจารณาพิพากษาของศาลแขวงพระนครเหนือซึ่งเป็นศาลแขวงที่มีอยู่แล้วในกรุงเทพมหานครเพิ่มขึ้นเป็นจำนวนมากประกอบกับการคมนาคมในกรุงเทพมหานครไม่คล่องตัวทำให้ประชาชนผู้มีอรรถคดีและผู้เกี่ยวข้องไม่ได้รับความสะดวกและรวดเร็วในการเดินทางไปติดต่อกับศาลแขวงดังกล่าวสมควรจัดตั้งศาลแขวงดอนเมืองเพิ่มขึ้นในกรุงเทพมหานครโดยแบ่งเขตอำนาจบางส่วนของศาลแขวงพระนครเหนือไปเป็นเขตอำนาจของศาลแขวงที่จะจัดตั้งใหม่และให้เปิดทำการได้ตั้งแต่วันที่ ๑ เมษายน ๒๕๕๗ ในการนี้สมควรเปลี่ยนแปลงเขตอำนาจศาลแขวงพระนครเหนือให้สอดคล้องกันรวมทั้งระบุชื่อเขตในเขตอำนาจศาลให้สอดคล้องกับพื้นที่การบริหารของกรุงเทพมหานครที่เปลี่ยนแปลงไป จึงจำเป็นต้องตราพระราชกฤษฎีกานี้ปริยานุช/ผู้จัดทำ๘ เมษายน ๒๕๕๗ปณตภร/ผู้ตรวจ๘ เมษายน ๒๕๕๗[๑] ราชกิจจานุเบกษาเล่ม ๑๓๑/ตอนที่ ๓๗ ก/หน้า ๑/๔ เมษายน ๒๕๕๗
พระราชบัญญัติยกเลิกประกาศของคณะปฏิวัติ ฉบับที่ 19 ลงวันที่ 15 ธันวาคม พ.ศ. 2514 พ.ศ. 2517พระราชบัญญัติ ยกเลิกประกาศของคณะปฏิวัติ ฉบับที่ ๑๙ ลงวันที่ ๑๕ ธันวาคม พ.ศ. ๒๕๑๔ พ.ศ. ๒๕๑๗ภูมิพลอดุลยเดช ป.ร. ให้ไว้ ณ วันที่ ๒๓ สิงหาคม พ.ศ. ๒๕๑๗ เป็นปีที่ ๒๙ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรยกเลิกประกาศของคณะปฏิวัติ ฉบับที่ ๑๙ ลงวันที่ ๑๕ ธันวาคม พ.ศ. ๒๕๑๔ จึงทรงพระกรุณาโปรดเกล้าฯ ให้ตราพระราชบัญญัติขึ้นไว้ โดยคำแนะนำและยินยอมของสภานิติบัญญัติแห่งชาติ ดังต่อไปนี้มาตรา 1 มาตรา ๑ พระราชบัญญัตินี้เรียกว่า "พระราชบัญญัติยกเลิกประกาศของคณะปฏิวัติ ฉบับที่ ๑๙ ลงวันที่ ๑๕ ธันวาคม พ.ศ. ๒๕๑๔ พ.ศ. ๒๕๑๗"มาตรา 2 มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา 3 มาตรา ๓ ให้ยกเลิกประกาศของคณะปฏิวัติ ฉบับที่ ๑๙ ลงวันที่ ๑๕ ธันวาคม พ.ศ. ๒๕๑๔มาตรา 4 มาตรา ๔ ให้ผู้ซึ่งได้รับแต่งตั้งให้ดำรงตำแหน่งสมาชิกสภาจังหวัดหรือสมาชิกสภาเทศบาลอยู่ในวันที่พระราชบัญญัตินี้ใช้บังคับ พ้นจากสมาชิกภาพในวันที่มีการเลือกตั้งตามมาตรา ๕ หรือมาตรา ๖ แล้วแต่กรณี การพ้นจากสมาชิกภาพตามวรรคหนึ่ง ให้ถือว่าเป็นการออกตามวาระมาตรา 4 เว้นแต่ในกรณีที่สภาเทศบาลใดมีทั้งสมาชิกซึ่งได้รับการเลือกตั้งและสมาชิกซึ่งได้รับการแต่งตั้งเมื่อมีการเลือกตั้งสมาชิกขึ้นแทนตามมาตรา ๖ แล้ว ให้สมาชิกซึ่งได้รับเลือกตั้งอยู่ในตำแหน่งได้เพียงเท่ากำหนดเวลาของผู้ซึ่งตนแทนมาตรา 5 มาตรา ๕ ให้มีการเลือกตั้งสมาชิกสภาจังหวัดตามกฎหมายว่าด้วยการเลือกตั้งสมาชิกสภาจังหวัดภายในสามสิบวันนับแต่วันที่มีการเลือกตั้งสมาชิกสภาผู้แทนราษฎรครั้งแรกภายหลังที่พระราชบัญญัตินี้ใช้บังคับมาตรา 6 มาตรา ๖ ให้มีการเลือกตั้งสมาชิกสภาเทศบาลตามกฎหมายว่าด้วยการเลือกตั้งสมาชิกสภาเทศบาลภายในเก้าสิบวันนับแต่วันที่พระราชบัญญัตินี้ใช้บังคับมาตรา 7 มาตรา ๗ ให้รัฐมนตรีว่าการกระทรวงมหาดไทยรักษาการตามพระราชบัญญัตินี้ผู้รับสนองพระบรมราชโองการ สัญญา ธรรมศักดิ์ นายกรัฐมนตรีหมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่ประกาศของคณะปฏิวัติ ฉบับที่ ๑๙ ลงวันที่ ๑๕ ธันวาคม พ.ศ. ๒๕๑๔ ได้บัญญัติให้มีการแต่งตั้งสมาชิกสภาจังหวัดและสมาชิกสภาเทศบาลแทนการเลือกตั้ง บัดนี้เป็นการสมควรที่จะให้ประชาชนได้เลือกตั้งสมาชิกสภาเทศบาลและสมาชิกสภาจังหวัดโดยตรงเพื่อให้เป็นการสอดคล้องกับการปกครองในระบอบประชาธิปไตย และเหมาะสมกับสถานการณ์ปัจจุบัน จึงจำเป็นต้องตราพระราชบัญญัตินี้ขึ้น
ประกาศอธิบดีกรมสรรพากรเกี่ยวกับภาษีเงินได้ (ฉบับที่ 139)เรื่อง กําหนดหลักเกณฑ์ วิธีการ และเงื่อนไขเพื่อการยกเว้นภาษีเงินได้สําหรับดอกเบี้ยเงินฝากธนาคารในราชอาณาจักรที่ต้องจ่ายคืนเมื่อทวงถามประเภทออมทรัพย์-------------------------------------------------------อาศัยอํานาจตามความในมาตรา 42 (8)(ค) แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ 29) พ.ศ. 2534 และตามความใน ข้อ 2(38) แห่งกฎกระทรวง ฉบับที่ 126 (พ.ศ. 2509) ออกตามความในประมวลรัษฎากรว่าด้วยการยกเว้นรัษฎากร ซึ่งแก้ไขเพิ่มเติมโดยกฎกระทรวง ฉบับที่ 200 (พ.ศ. 2538) ออกตามความในประมวลรัษฎากร ว่าด้วยการยกเว้นรัษฎากร อธิบดีกรมสรรพากรกําหนดหลักเกณฑ์ วิธีการและเงื่อนไขเพื่อการยกเว้นภาษีเงินได้ สําหรับดอกเบี้ยเงินฝากธนาคารในราชอาณาจักร ที่ต้องจ่ายคืนเมื่อทวงถามประเภทออมทรัพย์ไว้ ดังต่อไปนี้ข้อ ๑ ให้เพิ่มความต่อไปนี้ เป็นวรรคสามของข้อ 7 ของประกาศอธิบดีกรมสรรพากร เกี่ยวกับภาษีเงินได้ (ฉบับที่ 55) เรื่อง กําหนดหลักเกณฑ์ วิธีการและเงื่อนไข เพื่อการยกเว้นภาษีเงินได้ สําหรับดอกเบี้ยเงินฝากธนาคารในราชอาณาจักรที่ต้องจ่ายคืนเมื่อทวงถามประเภทออมทรัพย์ ลงวันที่ 21 ธันวาคม พ.ศ. 2538"การแจ้งเลขประจําตัวผู้เสียภาษีอากรพร้อมแสดงบัตรประจําตัวผู้เสียภาษีอากรตามวรรคหนึ่งและวรรคสอง ให้แจ้งเลขประจําตัวประชาชนตามกฎหมายว่าด้วยการทะเบียนราษฎรแทนก็ได้" ข้อ ๒ ประกาศนี้ให้ใช้บังคับตั้งแต่วันที่ 1 ตุลาคม พ.ศ. 2546 เป็นต้นไปผู้มีอํานาจลงนาม - ประกาศ ณ วันที่ 17 พฤษภาคม พ.ศ. 2548 ศิโรตม์ สวัสดิ์พาณิชย์(นายศิโรตม์ สวัสดิ์พาณิชย์)อธิบดีกรมสรรพากร
คำพิพากษาศาลฎีกาที่ 63380หลักกฎหมาย: จำเลยถึงแก่กรรมในระหว่างการพิจารณาของศาลฎีกา ผู้ร้องเป็นผู้จัดการมรดกของจำเลยตามคำสั่งศาลจึงร้องขอเข้ามาเป็นคู่ความแทนที่ผู้มรณะในชั้นฎีกาได้ ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 27 - 28/2522นายจันทา เกษมปราชญา กับพวกโจทก์นางสาวจรูญ ศรีสวัสดิ์เล็กจำเลย ป.วิ.พ. ม. 42จำเลยถึงแก่กรรมในระหว่างการพิจารณาของศาลฎีกา ผู้ร้องเป็นผู้จัดการมรดกของจำเลยตามคำสั่งศาลจึงร้องขอเข้ามาเป็นคู่ความแทนที่ผู้มรณะในชั้นฎีกาได้(เพียร ศรีอรุณ-วิทูร เทพพิทักษ์-ไพบูลย์ ไวกาสี)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 27 - 28/2522นายจันทา เกษมปราชญา กับพวกโจทก์นางสาวจรูญ ศรีสวัสดิ์เล็กจำเลย ป.วิ.พ. ม. 42จำเลยถึงแก่กรรมในระหว่างการพิจารณาของศาลฎีกา ผู้ร้องเป็นผู้จัดการมรดกของจำเลยตามคำสั่งศาลจึงร้องขอเข้ามาเป็นคู่ความแทนที่ผู้มรณะในชั้นฎีกาได้(เพียร ศรีอรุณ-วิทูร เทพพิทักษ์-ไพบูลย์ ไวกาสี)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ